Sacrosancto hac venerabile loco in honore beatorum Petri et Pauli in villa Cluniaco. Ego Girbertus, pro remedium anime patris mei Ranerio et matri mee Itisburge, dono ad ipsam casam Dei, in loco sepulture, hoc est colonica cum vineis, cum curtilo et superposito et exio qui est in villa Virziaco; terminat ipsa colonica a mane terra, a media die via publica, a sero et a cercio vias publicas. Infra istas terminaciones, totum ad integrum dono ad ipsa casa Dei et ad suos rectores; quicquid in ipsa villa visi sumus habere, quesitum et inquirendum, omnia ex omnibus vobis dono et faciant rectores Sancti Petri et Paulo quicquid facere voluerint, sine ullo contradicente. Si quis vero donacione ista contradicerit, auri libera I supersolvat. S. Girberti, qui donacione ista fieri et firmare rogavit. S. Aalardi, fratris ejus, qui consensit. S. Herico. S. Vuicardo. S. Rainaldo. S. Arlulfo. S. alio Arlulfo. S. Amblardo. Data per manu Rodoardi, ad vicem Berardi, sub die martis, III kalendas marcii, anno V reg[n]ante Lotarii regis.